Gerhard C. ""Gerrie"" Nel (* 1961) is 'n Suid-Afrikaanse advokaat wat bekendheid verwerf het vir sy rol as staatsaanklaer in diens van die Nasionale Vervolgingsgesag (NVG). Hy was voorheen hoof van die Direktoraat van Spesiale Operasies, ook bekend as die Skerpioene. Nel het in Desember 2016 by die NVG bedank en is tans hoof van AfriForum se burgerlike ondersoekeenheid. Weens sy vasberadenheid in die hofsaal word hy ""bulhond"" genoem; hy word gereeld aan moeilike en hoëprofielgevalle toegewys.